ดอกไม้หรือก้อนอิฐ
ตะลุยบอลโลกวันนี้ ผมขออนุญาตเปลี่ยนโหมดมาเขียนถึงบอลไทยสักหน่อย เพราะมันคันไม้คันมือทนไม่ไหวจริงๆ,ทำเอาแฟนบอลช็อกตาค้างไปตามๆกัน เมื่อทัพ ช้างศึก ทีมชาติไทย เปิดหัวศึกเอเชียน คัพ 2019 ได้อย่างย่ำแย่น่าผิดหวังสุดๆ ด้วยการพ่ายแพ้ต่ออินเดียแบบหมดรูป 1–4 และนี่เป็นการแพ้ต่อทัพนักเตะจากแดนภารตะเป็นครั้งแรกของทีมชาติไทยในรอบ 32 ปีเลยทีเดียว,ศึกชิงแชมป์แห่งทวีปเอเชียที่ประเทศยูเออีหนนี้ ทีมชาติไทยจัดทัพใหญ่เต็มสูบลงบู๊ โดยได้ 2 นักเตะซุปเปอร์สตาร์ที่ค้าแข้งในเจลีกญี่ปุ่นอย่าง เมสซีเจ ชนาธิป สรงกระสินธ์ เพลย์เมกเกอร์ไซส์เอส และ เดอะ มุ้ย ธีรศิลป์ แดงดา ศูนย์หน้าตัวเก๋าคัมแบ็กกลับมาช่วยทีม,ท่ามกลางความคาดหวังจากแฟนบอลชาวไทยทั้งประเทศว่า ทัพ ช้างศึก น่าจะไปได้สวยทำผลงานได้ดีในรายการนี้,แต่สุดท้าย ผลงานนัดแรกของทีมชาติไทยกลับไม่เป็นอย่างที่ทุกคนคาดหวัง เพราะโดนอินเดียถล่มเจ๊งยับ 1-4 ทั้งที่น่าจะชนะหรือเสมอได้,รูปเกมครึ่งแรก ขุนพลทีมช้างศึกสู้กับอินเดียได้อย่าง ส.บ.ม.ย.ห. แถมยังทำได้ดีกว่าชัดเจน ทั้งครองบอลมากกว่า, บุกมากกว่า และมีโอกาสยิงมากกว่า ก่อนเกม 45 นาทีแรกจบลงด้วยการเสมอกัน 1-1,แต่ครึ่งหลังกลายเป็นหนังคนละม้วน จุดเปลี่ยนของเกมนี้น่าจะอยู่ที่การเสียประตูเร็วในครึ่งหลัง ที่ทำให้ทีมไทยโดนนำอีกครั้ง 2-1 ซึ่งกลายเป็นเข้าทางอินเดียทันที,ก่อนที่ทีมจากแดนภารตะจะอาศัยการต่อบอลที่แม่นยำ และเกมรุกที่เฉียบคมกว่า ทะลวงตาข่ายทีมช้างศึกได้อีก 2 เม็ด จบเกมอินเดียประเดิมคว้าชัยอย่างสวยงาม ด้วยการถล่มทีมไทยยับเยิน 4-1,เห็นได้ชัดเลยว่าเกมนี้ทีมชาติไทยมีปัญหาในแนวรับ เพราะแผงหลังไม่สามารถรับมือกับกองหน้าอินเดียที่คล่องแคล่วและรวดเร็วได้เลย,นอกจากนั้น มิโลวาน ราเยวัช กุนซือชาวเซิร์บ ยังทำพลาดมหันต์ที่ถอด เจ้าเจ ชนาธิป สรงกระสินธ์ ออก แล้วส่งสิโรจน์ ฉัตรทอง ลงมาเล่นแทน ในนาที 73 เพราะเชื่อว่าหากมีชนาธิปอยู่ในสนาม เขายังทำประโยชน์ให้กับทีมได้ ไม่เข้าใจเลยว่าทำไมราเยวัชถึงถอดนักเตะที่เก่งที่สุดในทีมออก,ในที่สุดราเยวัช ก็ไม่รอด เมื่่อโดนสมาคมกีฬาฟุตบอลแห่งประเทศไทย โดย พล.ต.อ.สมยศ พุ่มพันธุ์ม่วง นายกสมาคมฯ ประกาศปลดออกจากตำแหน่งแบบฟ้าผ่า หลังเกมแพ้อินเดีย 1-4 เพียงไม่กี่ชั่วโมง,พร้อมกับแต่งตั้ง โค้ชโต่ย ศิริศักดิ์ ยอด-ญาติไทย ให้เป็นกุนซือรักษาการคุมทีมชาติไทยในศึกเอเชียนคัพอีก 2 นัดที่เหลือที่จะเจอกับบาห์เรนและเจ้าภาพยูเออี,ต้องบอกว่า 2 นัดดังกล่าวจะเป็นงานหนักอึ้งสำหรับทีมชาติไทยและโค้ชโต่ยอย่างแน่นอน แต่ เดอะ โชว์ มัสต์ โก ออน ทีมไทยต้องเดินหน้าสู้ต่อไป,แน่นอนว่า การเปลี่ยนแม่ทัพกลางศึกไม่ใช่เรื่องดี แต่แฟนบอลชาวไทยส่วนใหญ่เห็นด้วยกับการปลดราเยวัช,ปลดราเยวัชแล้วยังไงต่อ สมาคมกีฬาฟุตบอลฯ ไม่ต้องรับผิดชอบอะไรเลยเหรอ โดยเฉพาะประมุขอย่าง บิ๊กอ๊อด พล.ต.อ. สมยศ พุ่มพันธุ์ม่วง ซึ่งเป็นผู้มีอำนาจสูงสุดในสมาคมฯ,เลือกเอาว่าท่านอยากจะได้ดอกไม้หรือก้อนอิฐ เพราะผลงานที่ผ่านมามันฟ้องอยู่ทนโท่,หมวดแซม
ทำเอาแฟนบอลช็อกตาค้างไปตามๆกัน เมื่อทัพ ช้างศึก ทีมชาติไทย เปิดหัวศึกเอเชียน คัพ 2019 ได้อย่างย่ำแย่น่าผิดหวังสุดๆ ด้วยการพ่ายแพ้ต่ออินเดียแบบหมดรูป 1–4
ฟุตบอลทีมชาติไทย,ช้างศึก,ราเยวัช โดนปลด,ชนาธิป สรงกระสินธ์,ตะลุยฟุตบอลโลก